५ मई को होनेवाले कर्नाटक राज्य विधानसभा के चुनावों पश्चात किसकी सरकार बनेगी इसका निर्णय कर्नाटक के साढ़े चार करोड़ से भी अधिक मतदाता. चौकोने चुनावी रण में सत्तारूढ़ भाजपा, कांग्रेस, जनता दल (सेकुलर) के लिए जहाँ यह चुनाव यह चुनाव जहां उनकी लोकप्रियता और राजनीतिक प्रतिष्ठा की दृष्टि से महत्वपूर्ण है वहीं दूसरी ओर यह चुनाव कर्नाटक जनता पार्टी (कजपा) के मुखिया बी.एस.येदियुरप्पा का राजनीतिक भविष्य भी तय करेगा. वैसे इतना तो स्पष्ट है कि इन चुनावों में स्थानीय मुद्दों को छोड़ कर कोई भी जनसरोकार का बड़ा मुद्दा नहीं है. सात करोड से भी अधिक की आबादी वाले कर्नाटक राज्य के चुनावों में जातीय समीकरण भी खूब काम करता है. यहाँ लिंगायत समुदाय के लगभग १७ प्रतिशत जनसँख्या है जबकि वोकालिंगा के लगभग १६ प्रतिशत. इसके अतिरिक्त लगभग ११ प्रतिशत मुस्लिम समुदाय और २० प्रतिशत के करीब अनुसूचित व अनुसूचित जनजाति के समुदायों की आबादी है. देवगौड़ा वोकालिंगा समुदाय से और वर्तमान मुख्यमंत्री जगदीश शेट्टर व कजपा के येदियुरप्पा लिंगायत समुदाय से सम्बन्ध रखते है.